Glo Kristel Loots in ‘love at first sight?’ En hoe lyk haar droomman? Lees haar onderhoud oor Eendag is nou om uit te vind | The Reading List
In haar jongste roman, Eendag is nou, vertel Kristel Loots die verhaal van ’n vrou wat al haar lewe lank wag op die dag wanneer sy waarlik gelukkig sal wees, net om met ’n donderknal te besef ‘eendag’ is hier, eendag is nóú …
Kristel het onlangs 10 vrae beantwoord oor haar verhaal van ’n vrou wat moeg raak vir haar lewe en haar man – ’n eiendomsagent – en vir haarself ’n plekkie in die son gaan soek.
Kristel sê onder meer: ‘Love at first sight is soms niks anders as wensdenkery of desperaatheid in geskenkpapier nie.’
’n Outydse ‘cheapie’ selfoon met beperkte funksies in plaas van die peperduur een, sodat die skade nie so groot sal wees as my handsak gegryp word nie. Ek is óf ’n aartspessimis, óf ’n parate Suid-Afrikaanse vrou.
Al my bank- en ander winkelkaarte, my ID, mediese fondskaart én my bestuurslisensie, en natuurlik my geldsak sodat die skade in elk geval groot gaan wees as my handsak gegryp word. Logika was nog nooit ’n sterk punt in my samestelling nie.
Hy moet my rug kalmerend ‘krap’ wanneer ek sukkel om aan die slaap te raak.
Asseblief nie vir my lieg nie, nie eens ’n witleuentjie vertel nie. Vertroue wat verloor is, word nie sommer weer gevind nie. Indien ooit.
Genoeg geld hê. Te veel is ook oukei, maar te min is nie maklik nie.
Hier bestel ek ietwat van ’n cliché cocktail, asseblief.
Ietsie van die sluimerende sexy-geit van ’n sedige Colin Firth, vermeng (shaken, not stirred) met die sensuele bad boy-sensualiteit van Hugh Grant. En dan is daar natuurlik George (ek noem hom op sy naam). Soos in Clooney, ’n all- time favourite.
Haar lesers verlekker hulle aan Kristel Loots se humoristiese skryfstyl wat soms aan die tragikomedie raak. Kristel skryf ook verhale en artikels vir verskeie vrouetydskrifte. Eendag is nou is Kristel se negende liefdesroman.
Tags Afrikaans Eendag is nou Interviews Kristel Loots LAPA LAPA Uitgewers Onderhoude